JohanHeinsen/ENO huggingface dataset:
Lolland-Falsters Stifts-Tidende, 1816-08-13
(Af Hempels Avis.) Odense, den 9de August. Forleden Dag saaes et Optog af et eget Slags her i Odense. En Svensker, ved Navn Magnus Lindahl, reed igjennem Gaderne paa en lille rød Rosinante og lod ombære en Collectbog for at indsamle Bidrag til at kunne besøge de tydske Sundhedsbade. Man foreviste derhos Afskrivt af en svensk Doctor- og Præste Attest for, at han fra sin tidlige Ungdom har været hjemsøgt af en incurabel Lamhed i begge Benene. Paa denne Regning er han bleven rigelig begavet paa sin hele Vandring igjennem Landet ligefra Helsingøer. - Ved Bortreisen kjørte han allene i en lille Cabriolet, Ligesom det er Spørgsmaal, enten denne Person reiser meest for Almissen eller for Helbredet, burde lige vandrende Gjæster dog nok, med Hensyn til Fattigvæsens Reglementet for Misbrugens Skyld, have særskildt høiere Tilladelse, al den Stund vore egne Hospitaler kunne levere Candidater nok, fuldt saa trængende til lignende Baderelser.
Lolland-Falsters Stifts-Tidende, 1816-08-13
(Af Dagsposten.) Hans Majestæt Kongen har under 2den August udstedet en Generalpardon for de fra Lauenborg til fra de hidtil værende Kongelige Stater og omvendt undvegne eller deserterede Landmilitairpligtige.
Lolland-Falsters Stifts-Tidende, 1816-08-13
Bekjendtgjørelser. Det er bleven min sørgelige Pligt, herved at bekjendtgjøre for fraværende Slægtninge og Venner: at det behagede Gud, i Gaar Eftermiddag Klokken 2 1/2, ved Døden at bortkalde min retskafne og uforglemmelige Kone Dorthea Møller fød Hinchelden, i hendes Alders 52 3/4 Aar, efterladende sig et Søn og 6 Døttre, som med mig begræde vores store Tab. Schielstofte, den 13de August 1816. C. D. Møller.
Lolland-Falsters Stifts-Tidende, 1816-08-13
Auction. Løverdagen den 24de August næstkommende, Klokken 10 slet Formiddag, bliver foretaget tredie og sidste Auction over Skovrider Larsens paaboende Gaard i Bukkehauge, der til Liebhabernes behagelige Efterretning meldes, og at samme da absolut vorder bortsolgt. Rødbye, den 15de August 1816. Klein.
Lolland-Falsters Stifts-Tidende, 1816-08-13
J Følge dertil meddeelt Kongelig allernaadigst Bevilling af 17de Julii dette Aar indkaldes herved, sub poena præclusi & perpetui silentii, med Aar og Dags Varsel, alle de, som formene sig at have Noget at fordre i forhenværende Kjøbmand Jørgen Tolderlunds Opbudsboe her i Byen, til, med deres Paastand at fremkomme og saadant deres havende Krav, inden foreskrevne Tids Forløb, for undertegnede Skifteret at anmelde og beviisliggjøre. Skiftesamlinger ere berammede at afholdes paa Byens Raadstue den første Onsdag i hver Maaned, om Formiddagen Klokken 10 slet, til hvilke Tider de det have Noget at fremme, ville behage at møde. Nakskov, den 6te August 1816. Pontoppidan. Schwensen.
Lolland-Falsters Stifts-Tidende, 1816-08-13
Forpagtning. Hovedgaarden Knuhtenborgs Avling og Hollænderie bliver Mandagen den 16de Septbr. førstkommende, Kl. 10 Formiddag, opraabt ved offentlig Auction paa Grevskabets Skriverstue til Bortforpagtning i 11 Aar, fra 1ste Mai 1817 til 1ste Mai 1828. Gaarden er beliggende i Lollands Musse-Herred, 1/4 Miil fra Ladestedet Bandholm. Den har 11 Marker, som indeholde 430 Tønder opdyrket Agerland, og 50 1/2 Tønde Land Enge, samt desuden 65 1/2 Tønde Land Enge og Saltninger. Jorderne ere fortrinlig gode, og have et Underlag af Mergel neppe 1/2 Alen under Overfladen. Til Gaarden haves en Deel Arbeide af Gaard og Huusmænd. Som Besætning modtager Forpagteren 84 Køer, 11 Qvier, og 6 Tyre, 20 Heste, samt en Deel Faar og Sy af udmærkede gode Racer, saa og FolkesengeklædeVogne, Plouge og Harver, Seletøier m.v.; hvilket alt behagelig vil erfares af Auctions-Conditionerne som inden 14 Dage fra Dato ere til Eftersyn i Knap steds Gaard i Kjøbenhavn, hos Madame Rodsteii Roeskilde, hos Hr. C. Hansen i Kjøge, paa Postgaardene i Ringsted og Corsøer, hos Hr. Giø i Vordingborg, paa Addresse-Contoiret i Mariboe, Apothekerne i Nakskov og Nyekjøbing paa Falster, samt hos undertegnede Forvalter. Knuhtenborg, den 10de August 1816. Gram.
Lolland-Falsters Stifts-Tidende, 1816-08-13
Tjeneste søgende. En ung Pige af honette Forældre ønsker sig til førstkommende November Condition som Huus-Jomfrue, enten hos en Præst, Forpagter eller anden honet Familie, dog helst ved en god fornuftig Kones Veiledning, da hun ikke er ukyndig i hvad som hører til Huusholdningen. Hun syer godt, med flere Fruentimmer=Netheder. Paa Lønnen ansees ikke saa meget som paa god Omgang. Man behager desangaaende at melde sig i en Billet, aflagt paa Addresse-Contoiret i Mariboe, med Udskrivt: Til H.
Lolland-Falsters Stifts-Tidende, 1816-08-13
Tilkjøbs. Middelfint Klæde, i flere mørke Couleurer, fra en af Dynmarks bedste Klæde Manufacturer, sælges til Fabrikpriserne, med Tillæg af Omkostninger og en billig Provision, hos M. L. Thun i Mariboe. Af Mangel paa Plads og Leilighed til Benyttelse falbydes en beqvem Wiener Reisevogn, til 2 Personer inde i Vognen og beqvemt Kudskesæde til 2 Personer. Prisen og nærmere Anviisning opgives paa Postcontoiret i Mariboe.
Lolland-Falsters Stifts-Tidende, 1816-08-13
Extra gode Oste, fra et af Lollands første Meie rier, god og klar Ædike, til Syltning og andet Huusholdningsbrug, dybe Glasfade af forskjellig Størrelse med flere Glasvarer, samt lyst og mørkt Candis, faaes til billigste Priser hos Kjøbmand Bøye i Mariboe.
Lolland-Falsters Stifts-Tidende, 1816-08-13
Bortkommen. Søndagen den 11te dennes, Klokken til 9 om Aftenen, er paa Veien imellem Mariboe og Saxkjøbing tabt et ottekantet sølvbeslaget Meerskums Pibehoved med et langt Rør. – Den eller De, som maatte have fundet samme, ville behagelig aflevere det til Kjøbmand Bøye i Mariboe, som derfor betaler en passende Douceur.
Lolland-Falsters Stifts-Tidende, 1816-08-17
10de Aargang. No. 64. Lollands Falsters Stifts Kongelig privilegerede. Addresse=Contoirs Jord, Efterretninger. Fr. som forsendes. med Ride-Posten. Tirsdagen. den 17de August 1816. Redigeret, trykk og forlagt af C. C. Schultz, restd. Kapellan i Mariboe og privilegeret Bogtrykker,
Lolland-Falsters Stifts-Tidende, 1816-08-17
Udenlandsk. (Af Hamb. Corresp. og L. d. Børsenh.)
Lolland-Falsters Stifts-Tidende, 1816-08-17
Napoleon, har i den senere Tid kun havt faae Besøg af engelske Officierer. Mange ville ikke underkaste sig den sædvanlige Etiquette ved Audientserne. J øvrigt vænner Napoleon sig nu mere og mere til sit Opholdsted. - Chirurgen paa Linieskibet Northumberland, Hr. Varden, gav han, ved Afskeden, sine Knæespænder, og en Anden en Haarlok.
Lolland-Falsters Stifts-Tidende, 1816-08-17
Storbrittannien. Ved Hertugen og Hertuginden af Gloucesters Formælingsfest, var, blandt Andre, en Kone paa 96 Aar tilstæde.
Lolland-Falsters Stifts-Tidende, 1816-08-17
Lord Sidmouth har udnævnt en Commission af Politie-Embedsmænd, som skulle anstille Undersøgelser over de skrækkelige Complotter som i nogen Tid have tiltrukken sig almindelig Opmærksomhed.
Lolland-Falsters Stifts-Tidende, 1816-08-17
Paa Øen Cephalonia har Pesten i 2 Dage bortreven 38 Mennesker.
Lolland-Falsters Stifts-Tidende, 1816-08-17
En tripolitansk Corfar har kapret et fransk Fartøi med en Ladning Slaver, og opbragt samme til Tripolis.
Lolland-Falsters Stifts-Tidende, 1816-08-17
Nepauleserne har tilsomst sluttet Fred med det Brittisk Ostindiske Commpagnie, for at redde Hovedstaden og Fæstningen Muckwampoor, udi hvilken alleNepaul Rajahs Skatte vare opbevarede.
Lolland-Falsters Stifts-Tidende, 1816-08-17
J Glasgow har den 1ste August et betydeligt Op tor funden Sted, der gik endog saavidt, at Soldaterne maatte skyde paa Pøbelen.
Lolland-Falsters Stifts-Tidende, 1816-08-17
Den brittiske General, Sir Eyre Coonte, der skulde sættes under Tiltale, for en unaturlig Last, er afsat fra alle sine Æresposter og Værdigheder, som General og Ridder af Bathordenen.
Lolland-Falsters Stifts-Tidende, 1816-08-17
Subskriptionen for de brødløse Arbeidsfolk beløber sig allerede til omtrent 16,000 Pund Sterling.
Lolland-Falsters Stifts-Tidende, 1816-08-17
J Spanien skal udskrives 60,000 Mand, der formodentlig har Hensyn til Krigen i Sydamerica og Forholdet med Nordamerico.
Lolland-Falsters Stifts-Tidende, 1816-08-17
Sverrig, Ved D. Kgl. Høiheder Kronprindsens og Arveprindsens Reise gjennem Skaane, modtoges de paa Lundgaarden af den latinske Skoles Disciple, som, i Uniform, exercerede, en tre fire Aars Dreng, Søn af en Skræder Hyberg, slog paa Tromme og tildrog sig Opmærksomhed hos Kronprindsen, som forærede den Lille nogle Ducater.
Lolland-Falsters Stifts-Tidende, 1816-08-17
Sydamerica. Af de fra Mexico ankomne Breve seer man, hvorlangt mindre Guld, der nu kommer til Europa fra hine Egne end for. Førend nærværende Revolution udprægedes i Mexico i nogle Aar aldrig mindre end 26 Millioner Dollars, saa at man kan antage, at i syv Aar er der kommen henved 140 Millioner Dollars mindre til Europa. J Aaret 1815 udprægedes i Mexico 486,464 Dollars i Guld, 6,454,799 Dollars i Sølv, og 101,365 Dollars i Kobber Adskilligt.
Lolland-Falsters Stifts-Tidende, 1816-08-17
Man har bemærket, at siden Rygtet om Verdens nær forestaaende Ende blev udbredt, have Kirkerne i Paris havt ulige større Søgning en tilforn, og at de Andægtige lade læse mange Messer.
Lolland-Falsters Stifts-Tidende, 1816-08-17
J Utrecht skal en General have druknet sig og er berømt Læge taget Gift ind.
Lolland-Falsters Stifts-Tidende, 1816-08-17
Endnu den 30de Julii vare Alperne bedækkede med Snee.
Lolland-Falsters Stifts-Tidende, 1816-08-17
Fra Neapel skrives under 12te Juli, "Vi see en rig Høst imøde. Risen og de øvrige Markfrugter, staae fortræffelig:
Lolland-Falsters Stifts-Tidende, 1816-08-17
Fallissementer. J Hamborg: Den 2den August. Carl Christian Friderich Schaller, med 7570 Mk. 4 s. Banco og Courant. Den 7de August. Christian Diderich Glashoff, med 31,937 Mk. 10 s. Banco og Courant,
Lolland-Falsters Stifts-Tidende, 1816-08-17
Jndenlandsk.
Lolland-Falsters Stifts-Tidende, 1816-08-17
(Af Udgiveren.) Mariboe, den 19de August. Torsdagen den 29de August, om Formiddagen Klokken 10, bliver, ved Hans Høiærværdighed Hr. Biskop og Ridder. Boisen, den allernaadigst udnævnte Catechet ved Nykjøbing Borgerskole paa Falster Hr. Candidat Fog indviet, i Mariboe Domkirke, til det offentlige LæreEmbede. Den 14de August, imellem Klokken 4 og 5 om Morgenen, afbrændte 2de Huse i Øster-Radsted, under Grevskabet Hardenberg. Til al Lykke blev endeel af Boeskabet reddet og intet Menneske kom til Skade.
Lolland-Falsters Stifts-Tidende, 1816-08-17
J forrige Uge indtraf her i Mariboe den sørgelige Hændelse, at en Gaardskarl, navnlig Jens Edvardsen, styrtede, i en beruset Tilstand, ned igjennem et Høestænge, og forslog sig saaledes, at han døde nogle Dage efter.
Lolland-Falsters Stifts-Tidende, 1816-08-17
Atter den 15de dennes havde vi her en kort, men meget stærk Torden, med Storm og Regnskyl. J Gaar, den 18de, var Veiret saare skjønt og yndigt. men om Aftenen, imellem Klokken 9 og 10, brast, med eet, under Vindstille, en Regnskye, der nedskyllede Vandet hen ad Jorden. – Man har nu begyndt paa sine Steder at afmeie Rugen. - Hist og her ligger Kornet elendigen nedslaaet paa Marken. Til Udførsel er i denne Tid Hvede solgt for 30 Rbd. Tønden. Byg er næsten ikke at faae.
Lolland-Falsters Stifts-Tidende, 1816-08-17
Nakskov, den 13de August. Ved Nakskovs Toldsted er fra den 1ste til den 13de August følgende Skibscapitainer ind- og udclareret: Berg fra Kjøbenhavn med Stykgods, C. Thomsen fra Kjøbenhavn med Stykgods, L. Smidth fra Kjøbenhavn med Stykgods, L. Andersen fra Svendborg med røget Flæsk, J. Friis fra Aarhuus med Stykgods. J. Diderichsen fra Rostok med Salt og Leetøi, alle hjemmehørende i Nakskov. – Jens Brandt af Aarstalt fra Flensborg med Brændeviin. En Baad med Jydepotter fra Colding. J. Clausen til Helsingøer med Hvede, Meel og Gryn.
Lolland-Falsters Stifts-Tidende, 1816-08-17
Det Kongelige Skuespillerselskab fra Kjøbenhavn, der under dets Ophold i Nakskov, bestandigen spillede for fuldt Huus, har nu forladt Stiftet, med Almeenhedens Ønske, at dette ærede Selskab snart igjen vil glæde os med dets ligesaa skjønne som vel udførte Forestillinger.
Lolland-Falsters Stifts-Tidende, 1816-08-17
J denne Tid har Hr. Kjøbmand C. R. Lønborg i Kjøbenhavn kjøbt Gaarden No. 305 i Søndergaden. af Kjøbmands Enken Madame C. C. Midlerkamfor den Summa 7000 Rbd. N. V.
Lolland-Falsters Stifts-Tidende, 1816-08-17
J Aarhuus Avis læses følgende snorrige Bekjendtgjørelse: "Da jeg har bragt i Erfaring, at Pigen Karen Marie skal have fæstet sig paa to Steder, saa spørges, hvad hun tænket paa Vil hun holde mig for Nar, Er der da ikke mindste Spot eller Skam i hende, Bedes alle og enhver at vogte sig for denne forføriske Tøs, hun har bedaaret flere Mennesker end mig. Ærede Medborgere! lad dem ikke smøre om Munden med hendes søde Ord og Caresser, men lad hende gaae for den hun er. J. Nielsen." Til skyldig Giensvar paa forestaaende, læses i det følgende Nummer af samme Avis, efterstaaende: "J forrige Avis, finder jeg, som en Nederdrægtighed af mig, at jeg havde fæstet mig paa to Steder, men da jeg paa dem begge troer at have afbetalt de lumpne Fæstepenge jeg fik, ved adskillige Villigheheder, lader jeg ham vide min gode Mand at jeg forlader Byen, for at forsøge min Lykke i Kjøbenhavn, og lader saa skoftisere derover hvem som vil. Han har ingen Ære af at omtale sligt i Aviserne, men hvem kan tage sig i Agt for slige Katte, som gjerne vil kratte. Karen Marie Jensdatter."
Lolland-Falsters Stifts-Tidende, 1816-08-17
Ledigt Embede. Birkedommer-Embedet i Grevskabet Knuhtenborg, i Lolland, hvortil Grevskabets Besidder har jus proponendi; dets Jndkomster ere omtrent 40 a 50 Tønder Byg, 70 Rbd. S. V. fast Løn, og 8 Favne Brænde. Uvisse Jndtægter omtrent 8000 Rbd. N. V.
Lolland-Falsters Stifts-Tidende, 1816-08-17
Jndsendt. Dersom en duelig og habil Chirurg eller Saarlæge, vilde nedsætte sig i Rødbye, da vilde han sikkert der og i Omegnen finde sit gode Udkomme. Noget om Rust i Hveden.
Lolland-Falsters Stifts-Tidende, 1816-08-17
Atter har den saa ødelæggende Rust viist sig i sin fulde Kraft paa min Hvede, i et Vænge paa 2 Tønder Land, strax ved Præstegaarden. Jorden havde i flere Aar lagt til Græs, 1814 pløiede jeg den om Efteraaret, kjørte Gjødning ud paa den, pløiede den om Foraaret baade paa tvers og langs, harve de den med en svær Brakharve baade paa langs og tvers, saa den laae som et Uttebeed, saaede derpaa Hamp, Hør, Kartofler, Turneps, Rops, den 12te Maji 2 Skiepper Land med Himmelbyg, blandet med Rug, og en Skjeppe Land med bare Rug samt et par Agre med Havre Vikker. Hampen og Hørren, var særdeles stærk, Kartoflerne meget store og giotige, Turnepserne kuns meget smaae, men nogle ogsaa vel tætte, Rapsæden stærk, thi paa 288 Alen ov lede jeg i Aar 3 homaalte Skjepper med nyt Maal. Himmelbyggen var meget tynd og i Aar blev Rugen, reent borte, men jeg fik i Aar saa megen Herre, det var saa stærk og saa tidlig, at jeg allerede i Junii Maaned kunde fore mine Heste dermed, da jeg lod den skjære imellem deres Hakkelse og nærede dem ypperlig. Havre Vikkerne bleve saa stærke, at de laae som en Dyne, og vare næsten raadne i Bunden, saa Hestene tilsidst vragede dem, uagtet jeg lod dem skjære med Halm imellem, saa jeg maatte gjøre dem for en Deel til Hoe. Da nu alle Frugterne, saa nær som Rugen, var indhøstet, lod jeg Jorden pløie paa tvers og stærk hafve med Brakharven, og lod den 20de October Loften besaae med særdeles god hvid Hvede, da jeg havde antaget Hr. Drewsens Mening; ikke at faae Rug efter Brokfrugter.
Lolland-Falsters Stifts-Tidende, 1816-08-17
Hveden stod i Efteraaret kuns tyndt, især der hvorVikke=Havren havde staaet længst, ligesom og i Foraaret, men ved det vaade Veirligt tog den umoneerligt til, og der blev saameget som der kunde staae paa Jorden, den drev ypperlig, men den 7de og 8de August, da vi havde stærk Varme, udbredte Ødelæggelsen sig med Kjempeskridt, saa at hele Toften paa 2de Dage næsten kom til at see ud som et gammelt Tag, og man skulle næsten neppe finde et Ax med en Kjerne i, saadan har denne Rust taget Overhaand over hele Sladen. Sladen eller Loften er indgravet paa alle Sider og imellem hver Ager Brak-Grøfter, saa det aldeles ingen overflødig Vædske kan være men nægtes kan det ikke, at der paa den søndre Side i min fordums Vedhauge, staaer en 10 a 12 svære Buske af Berberisser, og der hvor de staaer synes Ødelæggelsen værst, og at have udbredet sig som en Vifte, hvorfore der ogsaa er afsagt ExportationsDom over dem, paa min øvrige Hvede meget stærk, Sønden for Præstegaarden, ved hvilken der ikke er Berberisser paa 300 Favne nær, men sildigere paa Ver begynde Bladene ogsaa at guulne og nogle Svampe at slaae ud, saa jeg, som nærede det gladeste Haab om en rig Hvedehøst, maae see den sørgeligste Fremtid imode.
Lolland-Falsters Stifts-Tidende, 1816-08-17
For 8 Aar siden høstede jeg, efter 7 Tønder Udsæd, 36 Skjepper, hvoraf jeg vist ikke havde faaet 36 Pund Meel, om jeg havde ladet den male, da jeg derimod 1801 i samme Mark avlede 88 Tønder og har siden i større eller mindre Grad følet denne Ødelæggelse. Jeg har derfor i Aar bestemt mig til, ikke at faae et Korn Hvede, da jeg just, efter 8 Aars Forløb, i hvilken min Sædfølge omløber, skulle ellers have Hvede i den.
Lolland-Falsters Stifts-Tidende, 1816-08-17
Under 12te August 1800 tilskrev jeg det Kongelige Landhuusholdningsselskab herom, og beæredes, under 1ste April, med Selskabets Præsidents Svar i denne Anledning, som jeg formoder at kunne interessere nogle af mine Medbrødre i Oeconomien at blive bekjendte med, og som til den Ende skal blive meddeelt i Stiftsqvisen. J det øvrige maae vi sige: Vi kan plante, Vi kan vande, det er Herren som giver Vext. Dyssell.
Lolland-Falsters Stifts-Tidende, 1816-08-17
(Af Kjøbenhavns Skilderie.) Skrivelse fra Fredrichstadt af 14de August 1816. Den Storm og det Uveir, som i mange Egne har raset med frygtelig Voldsomhed og anrettet endeel Skade, er ogsaa bleven sporet i Marskegnene, men dog uden nogensteds at foranledige nogen Oversvømmelse. – Vi have i denne Sommer havt megen Regn og koldt Veirligt; mange lave Marskegne og Marker staae derfor under Vand. Høet vil blive dyrt, og det lidet Forraad, som deraf haves, er ikke engang godt bjerget, formedelst det urolige og fugtige Veir. Skjøndt Rugen har lidt endeel af Kuld og Regn, sees dog overalt en Mængde Sæd paa Markerne. Rapsæden er alt afmeiet. Den pleier i Almindelighed at blive udført i Mængde til Holland og andre Lande, men hidtil har den kun funden faa Kjøbere; derimod søges Uld meget og betales dyrt. Fedevarer forsendes ikke meere i den Mængde til Hamborg, som for, og ere i lav Priis i denne Stad.
Lolland-Falsters Stifts-Tidende, 1816-08-17
Kornpriserne ere vel stegne noget; men Heste søges ikke meere saa stærkt, og ere ikke heller saa dyre, som for kort Tid siden. Colonialvarer ere ikke i høi Priis og adskillige Speculanter have derved tabt betydeligt, Krigen har tilføjet os Saar, som der naturligviis vil Tid til at læge. Da imidlertid op gamle Jord, uagtet de mange Spaadomme om dens Undergang, endnu er i ubeskadiget Tilstand, trøste vi os med Haabet om bedre Tider. Viborg, den 10de August. I Gaar Morges Kl. 3 begyndte det stærkeste Tordenveir vi endnu i Aar her have havt, og trak rundt om Horizonten og endte ikke for Klokken 7 1/2 i Nordost og Øster. Skjøndt Skraldene vare meget stærke og Lynet hyppigt, skeete dog her ingen Skade. En stærk Regn faldt tillige.
Lolland-Falsters Stifts-Tidende, 1816-08-17
Med nogle faae Dages Mellemrum har det nu regnet her over 5 Uger.
Lolland-Falsters Stifts-Tidende, 1816-08-17
Viborg, den 12te August. Det Tordenveir vil havde her i Fredags Morges Klokken 3 havde man og til samme Tid og ligesaa stærk i Holstebroe, og Lemvig, som dog er 11 Mile herfra.
Lolland-Falsters Stifts-Tidende, 1816-08-17
Den 16de August solgtes Specier paa Kjøbenhavns Børs til 42 Rbmk. 4 s. For Committeesedler blev givet (med Rente) 93 a 93 1/4 pr. 100. - Obligationer 79. - Norske Sedler 42 a 42 1/2. - Svenske Sedler 10 Mk. 12 s. - Disconto 8 Procent.
Lolland-Falsters Stifts-Tidende, 1816-08-17
en Fa en Fa
Lolland-Falsters Stifts-Tidende, 1816-08-17
Bekjendtgjørelser. Mannagryn kjøbes og sælges af M. L. Thun i Mariboe.
Lolland-Falsters Stifts-Tidende, 1816-08-17
Auction. Formedelst Forandring af min Boepæl lader jeg Mandagen den 26de August d. A., Klokken 11 slet om Formiddagen, holde offentlig Auction i Rødbye, over min sammesteds eiende og forhen beboede Gaard; Alt saaledes som den da var, med rummelig og til Handel indrettet Bygning, med Fortoug, Gaards og Haugeplads; hvilken Sidste er indfredet med nyt Ege stakit. Til bemeldte Gaard er henlagt af Hans Majestæt Kongens Jorder 9 Tønder Land, som følger med i Kjøbet, med samme Ret som jeg haver brugt det. – Ligeledes er til Gaarden fornødent Græsningsret paa Byens Fæland til de til Gaarden fornødne CreatuAuctionen holdes i min Gaard i Rødbye bemeldte Tid, og skal da Conditionerne vorde Liebhaberne bekjendtgjort. Frantz Marschner.
Lolland-Falsters Stifts-Tidende, 1816-08-17
Forpagtning. Hovedgaarden Knuhtenborgs Avling og Hollænderie bliver Mandagen den 16de Septbr. førstkommende, Kl. 10 Formiddag, opraabt ved offentlig Auction paa Grevskabets Skriverstue til Bortforpagtning i 11 Aar, fra 1ste Mai 1817 til 1ste Mai 1828. Gaarden er beliggende i Lollands Musse-Herred, 1/4 Miil fra Ladestedet Bandholm. Den har 11 Marker, som indeholde 430 Tønder opdyrket Agerland, og 50 1/2 Tønde Land Enge, samt desuden 65 1/2 Tønde Land Enge og Saltninger. Jorderne ere fortrinlig gode, og have et Underlag af Mergel neppe 1/2 Alen under Overfladen. Til Gaarden haves en Deel Arbeide af Gaard og Huusmænd. Som Besætning modtager Forpagteren 84 Køer, 11 Qvier, og 6 Tyre, 20 Heste, samt en Deel Faar og Sviin af udmærkede gode Racer, saa og Folkesengeklæder, Vogne, Plouge og Harver, Seletøier m.v.; hvilket alt behagelig vil erfares af Auctions-Conditionerne, som inden 14 Dage fra Dato ere til Eftersyn i Knap steds Gaard i Kjøbenhavn, hos Madame Rodsted, i Roeskilde, hos Hr. C. Hansen i Kjøge, paa Postgaardene i Ringsted og Corsøer, hos Hr. Giøe i Vordingborg, paa Addresse-Contoiret i Mariboe, Apothekerne i Nakskov og Nyekjøbing paa Falster, samt hos undertegnede Forvalter. Knuhtenborg, den 10de August 1816. Gram.
Lolland-Falsters Stifts-Tidende, 1816-08-17
En Arvefæstegaard i Nakskov Sogn, KrukholmsBye, af Hartkorn 7 Tønder 2 Skjepper, og som har et Areal af Ager og Eng circa 44 Tønder Land, er at faae, med eller uden Besætning, i Forpagtning til Majidag 1817, naar Liebhaberne vil henvende dem til Byefoged Schwensen i Nakskov, hvor Conditionerne forevises.
Lolland-Falsters Stifts-Tidende, 1816-08-17
Jndkaldelser.
Lolland-Falsters Stifts-Tidende, 1816-08-17
Jfølge Kongelig allernaadigst Bevilling af 17de Julii d. A., som er læst ved Saxkjøbings Byeting og den Kongelige Landsoverret samt Hof- og Stadsret i Kjøbenhavn, indkaldes herved, sub poena præclusi & perpetui silentii, med Aar og Dags Varsel, enhver, som maatte formene sig nogen Fordring at have paa min afdøde Mand, forhenværende Kjøbmand og Borger Jørgen Hansen Junior her af Byen, med saadant deres havende Krav, inden foreskrevne Tids Forløb, at fremkomme for mig, der, i Følge Kongelig allernaadigst Bevilling hensidder i uskiftet Boe. Saxkjøbing, den 17de August 1816. Johanne sal. Junior, Som Laugværge, Schmith.
Lolland-Falsters Stifts-Tidende, 1816-08-17
Da en Person, navnlig Bertel Jensen, der skal have været besidder af en Mølle paa Langeland og siden i Branderslev i Lollands Nørreherred, men derefter taget løs Opholdsted her i Byen, og paa en Reise er død i Nyekjøbing paa Falster, saa er hans ringe Efterladenskaber af os tagen under Skiftebehandling, og som Følge deraf indkaldes, med 6 og 12 Ugers Varsel, samtlige Boets Creditorer, for os at anmelde og beviisliggjøre deres Fordringer, inden ermeldte Tids Forløb, under deres Rets Fortabelse. Det anmærkes tillige, at Skiftet til den Ende foretages paa Byens Raadstue den 12te October og 23de November, om Formiddagen Klokken 10. Nakskov, den 16de August 1816 Magistraten.
Lolland-Falsters Stifts-Tidende, 1816-08-17
Tjeneste søgende. Et ungt Menneske af god Opdragelse, ønskes antaget paa en Kongelig, helst juridisk, Embedsmands Contoir i Lolland eller Falster, i Mangel deraf hos en Jordegods Forvalter. Nærmere Underretning herom kan erholdes hos Amtstue=Fuldmægtig Birch i Nyekjøbing paa Falster.